ร้านนี้ Cafe De Oasis (คาเฟ่ เดอ โอเอซิส) พิกัดร้านอยู่ถนนข้างศูนย์ประชุมนานาชาติ เชียงใหม่ ถนนเลียบคลอง ชลประทาน ก่อนถึงสนามกีฬา 700 ปี นะคะ

บรรยากาศร้านตกแต่งสไตล์ผสมผสานความเป็นเอกลักษณ์ของชาวเหนือด้วยเฟอร์นิเจอร์ไม้ , ร่ม และ ของตกแต่งเก่าๆ ให้ความรู้สึกเหมือนบ้าน  นั่งสบายๆ  สไตล์ร่มรื่นค่ะ 

ทางเดินหลังร้านมีน้ำตกเล็กๆ ให้ได้ยินเสียงน้ำไหลเป็นธรรมชาติดี 
ทีนี้อาหารและเครื่องดื่มก็มีน้ำผลไม้ สมูธตี้ กาแฟ ซึ่งกาแฟที่นี่เค้าใช้กาแฟของบ้านเรา มาจากหมู่บ้านห้วยฮอม จ.แม่ฮ่องสอน เป็นกาแฟอาราบิก้าพันธุ์ดี ปลูกในพื้นที่สูงจากระดับน้ำทะเล 1,600 เมตร ปลอดสารพิษ ซึ่งได้รับการส่งเสริมจากโครงการหลวงแม่ลาน้อย จ.แม่ฮ่องสอน และได้มาตรฐาน GAP เรียบร้อยค่ะ ส่วนอาหารก็มีทั้งอาหารไทย และอาหารอินเตอร์สไตล์อาหารเช้า และ Brunch ค่ะ 
มาเริ่มกันเลย กาแฟดีของบ้านเราต้องอุดหนุน Hot Latte สวยงาม 1 แก้ว
เสาวรสผสมน้ำผึ้ง ดีงามได้สุขภาพ และสดชื่นมากอีก 1 แก้ว
ข้าวผัดธัญพืชกับกุ้งสด อร่อยได้สุขภาพ
พลาดไม่ได้เมนูไทยเด็ดๆ ข้าวราดกะเพราแกะ ชอบมากเลย ถึงรส
ลอง Muesli สักถ้วย สดชื่นดีค่ะ ผลไม้สด โยเกิร์ตและข้าวโอ๊ต
อิ่มแล้วปิดท้ายด้วยเค้กอร่อยๆ Cheese Cake ฐานเป็นโอรีโอ้ เนื้อชีสความแน่นกำลังดี ไม่มากไป รสชาติก็ดีค่ะ 
เค้กมะพร้าวสด ดีงามมาก มะพร้าวสดจริง นุ่ม หอม  

ก็ถือเป็นร้านคาเฟ่น่านั่งอีกแห่งของเชียงใหม่ ในบรรยากาศร่มรื่น มานั่งเล่น นั่งทำงานกันได้ อาหารมีแนวสุขภาพด้วยค่ะ 
